
న్యూఢిల్లీ : ‘‘మనసుతో మాత్రమే ఆలోచించవద్దు. అప్పుడప్పుడూ మీ బుర్ర కూడా వాడండి’’ అని ప్రముఖ బాలీవుడ్ నటుడు సంజయ్ దత్ అన్నారు. ‘ఇండియా టుడే’ మైండ్ రాక్స్ 2017లో ఆయన మాట్లాడుతూ తన జీవితంలోని అనేక విషయాల గురించి చెప్పారు. కళాశాలలో  చదివేటపుడు తనకు మాదక ద్రవ్యాలు అలవాటయ్యాయని చెప్పారు. దానికి తాను బానిసనయ్యానని, ఆ ఊబి నుంచి బయటపడటానికి పదేళ్ళు పట్టిందని చెప్పారు. బయటపడటానికి అవసరమైన సాధనాలు, వనరులు తనకు ఉండటం తన అదృష్టమని చెప్పారు. జీవితంలో ఉన్నతంగా ఎదగాలన్నారు. కుటుంబం, పని పట్ల శ్రద్ధ చూపాలన్నారు. తాను తన పిల్లలకు విలువలు నేర్పుతున్నానన్నారు. పెద్దలను గౌరవించడం అవసరమన్నారు. జీవితాన్ని గౌరవించాలని, విలువ ఇవ్వాలని చెప్పారు. నా కుమారుడు నాలా కాకూడదని దేవుడిని ప్రార్థిస్తున్నానన్నారు. నా తండ్రి నా వల్ల అనుభవించినదానిని, నేను నా కొడుకువల్ల అనుభవించకూడదనుకుంటున్నానన్నారు.

newdhilly : ‘‘manasutho matrame aalochinchavaddu. appudappuduu mee burra kuudaa vaadandi’’ ani pramukha balivud natudu sanjay dath annaru. ‘india tudey’ mind raks 2017loo aayana maatlaadutuu tana jeevitamlooni aneka vishayaala gurinchi cheppaaru. kalaasaalalo  chadivetapudu tanaku maadaka dravyaalu alavaatayyaayani cheppaaru. daaniki taanu baanisanayyaanani, aa oobi nunchi bayatapadataaniki padellu pattindani cheppaaru. bayatapadataaniki avasaramaina saadhanaalu, vanarulu tanaku undatam tana adrushtamani cheppaaru. jeevitamlo unnatamgaa edagaalannaaru. kutumbam, pani patla shraddha chuupaalannaaru. taanu tana pillalaku viluvalu neerputunnaanannaaru. peddalanu gouravinchadam avasaramannaru. jeevitaanni gouravinchaalani, viluva ivvaalani cheppaaru. naa kumarudu nala kaakuudadani devudini praarthistunnananna. naa tandri naa valla anubhavinchinadaanini, nenu naa kodukuvalla anubhavinchakudadanukuntu.